- Hindi News
- No fake news
- Video Of A Family Victim Of Bengal Violence Going Viral On Social Media; Know The Full Truth Of This Video
फेक न्यूज एक्सपोज:बंगाल हिंसा का शिकार हुए एक परिवार का वीडियो सोशल मीडिया पर हो रहा वायरल; जानिए इस वीडियो का पूरा सच
क्या हो रहा है वायरल: सोशल मीडिया पर एक वीडियो वायरल हो रहा है। वीडियो में एक शख्स गंभीर हालत में जमीन पर लेटा है। वहीं, एक महिला उस शख्स को पानी पिलाकर बचाने की कोशिश करते दिख रही है। उस शख्स के शरीर में कोई हलचल ना होते देख वह महिला बिलख कर रोने लगती है।
दावा किया जा रहा है कि ये वीडियो बंगाल में हो रही हिंसा का है। कई लोग इस वीडियो को शेयर कर बंगाल में राष्ट्रपति शासन लगाने की मांग कर रहे हैं।
ये वीडियो हमें जांच के लिए भास्कर हेल्पलाइन पर भी मिला।
और सच क्या है?
- वायरल वीडियो का सच जानने के लिए हमने वीडियो के की-फ्रेम को गूगल पर सर्च किया। सर्च रिजल्ट में हमें वीडियो से जुड़ी खबर NDTV न्यूज वेबसाइट पर मिली।
- वेबसाइट के मुताबिक, ये वीडियो आंध्र प्रदेश के श्रीकाकुलम गांव का है। वीडियो में दिख रहा शख्स कोरोना पॉजिटिव है। जो विजयवाड़ा से अपने गांव वापस आया तो गांव वालों ने उसे पॉजिटिव होने के कारण गांव में घुसने नहीं दिया। वीडियो में पानी पिलाते हुए दिख रही महिला उस शख्स की बेटी है।
- ये खबर वेबसाइट पर 4 मई, 2021 को पब्लिश हुई थी।
- पड़ताल के दौरान हमें NDTV न्यूज के यूट्यूब चैनल पर भी वायरल वीडियो से जुड़ी खबर मिली।
- साफ है कि सोशल मीडिया पर वायरल वीडियो के साथ किया जा रहा दावा गलत है। ये वीडियो बंगाल हिंसा का नहीं बल्कि आंध्र प्रदेश में कोरोना से पीड़ित मरीज का है।
tgl_Latn eng_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva